U-I-59/91
Natisni
Opravilna št.:
U-I-59/91
Datum odločitve:
27. 2. 1992
Objavljeno:
OdlUS I, 12
ECLI:
ECLI:SI:USRS:1992:U.I.59.91
Akt:
Zakon o zagotavljanju in uporabi sredstev za varstvo okolja (Ur. l. SRS, št. 10/90), 6. čl.

Uredba o načinu obračunavanja in plačevanja ekološkega davka (Ur. l. SRS, št. 10/90)
Izrek:
Pobuda za oceno ustavnosti izpodbijane določbe zakona in uredbe se ne sprejme.
Evidenčni stavek:
Zakon o zagotavljanju in uporabi sredstev za varstvo okolja je bil sprejet v januarju 1990, torej pred razglasitvijo navedene temeljne ustavne listine in bi glede na to bilo izpodbijano določbo mogoče ocenjevati le v obsegu navedenega 1. člena ustavnega zakona za izvedbo ustave, če bi pobudnik svojo vlogo ob izkazanem pravnem interesu utemeljeval v tej smeri. Pobudnik po uveljavitvi nove ustave svoje vloge v določenem roku ni dopolnil. Določba 6. člena zakona o zagotavljanju in uporabi sredstev za varstvo okolja je ob koncu januarja s 5. točko prvega odstavka 89. člena zakona o prometnem davku (Uradni list RS, št. 4/92) prenehala veljati in je zato šteti, da je tudi odpadel razlog, zaradi katerega je bila pobuda vložena.
Geslo:
Izkazan pravni interes vlagatelja kot procesni pogoj.

Prenehanje veljavnosti izpodbijane zakonske ureditve.

Posredni - neposredni ekološki davek.

Postopek pred ustavnim sodiščem po 1. členom ustavnega zakona za izvedbo ustave 1991 (poziv pobudnika).

Obveznost porabnikov električne energije, da plačajo ekološki davek.
Pravna podlaga:
Zakon o postopku pred Ustavnim sodiščem SR Slovenije (ZUSS), 15. čl.
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Aleksander Cvetko, Ljubljana
Datum vloge:
12. 6. 1991
Vrsta odločitve:
sklep
Vrsta rešitve:
nesprejem pobude
Dokument:
US15469
Dokument v PDF obliki:
U-I-59-91.pdf
117 KB
Prenesite datoteko
U-I-59/91 - 7
27/2-1992
S K L E P
Ustavno sodišče je na seji dne 27/2-1992 obravnavalo pobudo Aleksandra Cvetka iz Ljubljane in
s k l e n i l o :
Ustavno sodišče ne sprejme pobude in ne bo začelo postopka za oceno ustavnosti določbe 6. člena zakona o zagotavljanju in uporabi sredstev za varstvo okolja (Uradni list SRS, št. 2/90) in uredbe o načinu obračunavanja in plačevanja ekološkega davka (Uradni list SRS, št. 10/90).
O b r a z l o ž i t e v
Pobudnik je vložil pobudo za oceno ustavnosti v izreku tega sklepa navedene določbe zakona, po kateri so ekološki davek plačevali porabniki električne energije, katerih poraba presega 100 kwh na mesec, na način, ki ga je predpisal Izvršni svet Skupščine SR Slovenije. Pobudnik glede na to izpodbija tudi ustavnost uredbe o načinu obračunavanja in plačevanja ekološkega davka, ne da bi pri tem posebej izpodbijal še kakšno njeno konkretno določbo. Pobudnik meni, da uporaba elektrike ne pomeni nedovoljenega posega v naravo in da zato ni vzročne zveze med ravnanjem porabnikov in obdavčevanjem z ekološkim davkom. Izpodbijana določba naj bi bila v neskladju z določbo amandmaja XXIX k ustavi Republike Slovenije. V decembru 1991 je bila sprejeta nova ustava. Po 1. členu ustavnega zakona za izvedbo ustave med drugim ni mogoče začeti postopka za oceno ustavnosti predpisov, sprejetih do razglasitve Temeljne ustavne listine o samostojnosti in neodvisnosti Republike Slovenije, razen če ti predpisi posegajo v človekove pravice in temeljne svoboščine.
Zakon o zagotavljanju in uporabi sredstev za varstvo okolja je bil sprejet v januarju 1990, torej pred razglasitvijo navedene temeljne ustavne listine in bi glede na to bilo izpodbijano določbo mogoče ocenjevati le v obsegu navedenega 1. člena ustavnega zakona za izvedbo ustave, če bi pobudnik svojo vlogo ob izkazanem pravnem interesu utemeljeval v tej smeri. Pobudnik po uveljavitvi nove ustave svoje vloge v določenem roku ni dopolnil. Določba 6. člena zakona o zagotavljanju in uporabi sredstev za varstvo okolja je ob koncu januarja s 5. točko prvega odstavka 89. člena zakona o prometnem davku (Uradni list RS, št. 4/92) prenehala veljati in je zato šteti, da je tudi odpadel razlog, zaradi katerega je bila pobuda vložena.
Ustavno sodišče je sklenilo tako, kot je navedeno v izreku tega sklepa na podlagi 15. člena zakona o postopku pred Ustavnim sodiščem SR Slovenije (Uradni list SRS, št. 28/74 in 39/76) in 1. ter 7. člena ustavnega zakona za izvedbo ustave Republike Slovenije (Uradni list RS, št. 33/91-I).
P r e d s e d n i k
dr. Peter Jambrek